นายกรัฐมนตรี ห่วงใยภัยแล้ง หลังปีใหม่ลุยแก้ปัญหาทันที เน้นขุดน้ำบาดาลเตรียมรถส่งน้ำกระจายหมู่บ้าน
นายกรัฐมนตรี ห่วงใยภัยแล้ง หลังปีใหม่ลุยแก้ปัญหาทันที เน้นขุดน้ำบาดาลเตรียมรถส่งน้ำกระจายหมู่บ้านพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยอมรับห่วงใยสถานการณืภัยแล้งในช่วงต้นปีหน้า ซึ่งในส่วนรัฐบาลสั่งขุดเจาะบ่อบาดาล แล้วเสร็จไปแล้วกว่า 500 บ่อ และจะต้องมีการดำเนินการเพิ่มเติม เพื่อแก้ปัญหาการขาดแคลน้ำอุปโภคบริโภค รวมถึงการจัดเตรียมรถและระบบการส่งน้ำให้กับประชาชน ขณะน้ำใช้สำหรับการเกษตกร อาจประสบปัญหา ซึ่งเรื่องนี้จำเป็นต้องแก้ปัญหาอย่างต่อเนื่อง ดังนั้นจึงขอความร่วมมือให้ทุกคนพิจารณาถึงความเหมาะสมในการปลูกพืชต่างๆ ขณะที่รัฐบาลต้องมองหามาตรการเสริมช่วยเหลือประชาชน ซึ่งรัฐบาลห่วงใยประชาชนและขณะนี้ก็ยังให้ความสำคัญกับน้ำในระบบนิเวศด้วย ซึ่งทุกคนจะต้องมาร่วมมือและฟันฝ่าปัญหาไปด้วยกัน แม้ที่ผ่านมารัฐบาลสามารถแก้ปัญหาน้ำได้ โดยมีปริมาณการกักเก็บน้ำเพิ่มขึ้นเป็น 4 เท่าจากเดิม แต่ก็ยังมีปัญหาเพราะล่าสุดสถานการณ์แหล่งกักเก็บน้ำมีน้อยและพื้นที่ทางการเกษตรมีการกระจายตัวทั้งนี้มีการสรุปภาพรวมว่าในเขตชลประทาน จะมีพื้นที่ได้รับผลกระทบจากปัญหาน้ำเพื่อการอุปโภคบริโภค 31 จังหวัด และนอกเขตชลประทานอีก 43 จังหวัด ทั้งนี้จะมีกว่า 4,000 หมู่บ้านได้รับผลกระทบ โดยแบ่งเป็น 1,270 หมู่บ้านได้รับผลกระทบมาก และปานกลาง 1,927 เล็กน้อย 935 หมู่บ้านตามลำดับ